《雨霖铃 中秋值雨》
明代·高濂

雨混烟迷，听萧萧、声填空阔。湘帘不上银钩，恨寥落、一秋佳节。

云外天香，黯黯把、蟾光顿灭。夜深沉、灯火楼台，人寂寥，管弦风月。

天涯有恨成离别。正凄凉、人悲圆缺。是今宵、缺在人间，怕团圆、天边皎洁。

泪点雨声厮混，把愁肠万结。叹此夜、千种离情，尽发付蛱蝶。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。